**ИЗМЕНЕ ПРОГРАМА ПОСЛОВАЊА ЈП „КОМГРАД” БАЧКА ТОПОЛА ЗА 2018. ГОДИНУ**

ОСНИВАЧ: СКУПШТИНА ОПШТИНE БАЧКА ТОПОЛА

ДЕЛАТНОСТ: 3811- САКУПЉАЊЕ ОТПАДА КОЈИ НИЈЕ ОПАСAН

МАТИЧНИ БРОЈ: 08032874

СЕДИШТЕ: BAČKA TOPOLA

Бачка Топола, 02.06.2018.године

**Измене Програма пословања ЈП „КОМГРАД” Бачка Топола за 2018. годину**

 Скупштина општинe Бачка Топола је на седници одржаној дана 21.12.2017. године, донела решење о давању сагласности на Програм пословања ЈП „Комград“ Бачка Топола за 2018 годину. (Службени лист Општине Бачка Топола бр 30/2017).

 Програм пословања ЈП „Комград“ Бачка Топола за 2018 годину је усвојен од стране Надзорног одбора ЈП „Комград“ Бачка Топола дана 28.11.2017. године (заведен под бројeм: 493-3/2017).

На основу државне ревизорске институције, бр. 400-2182/2017-06/5 у ставци 22 стоји де се предузећу препоручује да се примљена средства од оснивача за услуге из редовнихих активности Предузећа у укупном изосу од 168.384 хиљаде динара преиспитаjу, да лу су радови извршени, да по том основу обрачуна и исплати припадајући порез на додату вредност, евидентира остварене пословне приходе у својим пословним књигама, док за добијена средства, за која у претходним периодима нису извшрени радови, обрати се оснивачу у циљу одређивања употребе/ повраћаја добијених средстава. На основу тога је затражено мишљење оснивача.

У фебруару 2018. године, донет је нови Правилник о систематизацији и организацији послова, где је утвђено да је због промене организационе структуре послодавца, престала потреба за радом једног запосленог. Као резултат овога исплаћена је отпремнина у износу од 1.257.000 динара.

После извршеног обрачуна трошкова грејања, утврђено је да грејна сезона 2017/2018 узрокује губитке за Предузеће, у укупном износу од 9,2 милиона динара, што је заједно са предходном сезоном износ од 14,7 милиона динара. Као решење овог проблема, али и дугорочно гледано, желимо извршити потпуну транформацију овог система, односно претварање мазутне у гасну котларницу. Овај пројекат ћемо финансирати из сопствених орочених средтава.

Измене Програма пословања ЈП „Комград“ Бачка Топола за 2018. годину су вршене на основу реализације финансијских података за протекле месеце, насталих околности.

У складу са напред наведеним, изменама Програма пословања ЈП „КОМГРАД“ биће уграђена на следећим позицијама:

 **1. Промене у плану прихода и расхода**

Повећавају се финансијски приходи за 4.791.000 динара, који се односе на приходе од камата. У реализацији за прво тромесечје се показало да ће реализовани приходи од камата бити већи него што су планирани.

Повећавају се пословни расходи –трошкови зарада, накнада зарада и остали лични расходи (отпремнина) – за 1.000.000 динара.

 Послодавац је у обавези да исплати отпремнину раднику на основу законских прописа.

Средства за те намене нису била планирана Програмом, пошто овакве промене нису могле бити предвиђене.

У складу са наведеним извршене су промене података у структури прихода и расхода у обрасцима.

**2. Промене у плану капиталних улагања и инвестиционих улагања**

1. 100.000.000,00 динара ћемо преусмерити на изградњу пречистача, у складу са Акционим планом за достизање граничних вредности за емисије у води. Одлуком Скупштине општине Бачка Топола од 5. децембра 2016. године, регулисано је одвођење и пречишћавање отпадних и атмосферских вода на територији Општине Вачка Топола. Чланом 8. ове Одлуке, делатност одвођења и пречишћавања отпадних вода на територији општине Бачка Топола поверена је Јавном предузећу комунално стамбено грађевинске делатности „Комград” у Бачкој Тополи. Локална самоуправа у великој мери преузима на себе улогу обезбеђења финансијских средстава, сходно затеченим условима. „Комград” ће од орочених средстава планирати изградњу пречистача и канализационе мреже.

2. На основу Одлуке о условима и начину снабдевања топлотном енергијом од 6.10.2016. године, ЈП „Комград”- у су постављени услови и начин обављања комуналне делатности производње и дистрибуције топлотне енергије на територији општине Бачка Топола, сходно томе планирана инвестициона улагања у гасне колекторе у износу од 38.000.000,00 динара ћемо преусмерити за ову намену, у складу са развојем система даљинског грејања.

**3. Промене у плану јавних набавки**

Бришу се позиције за набавку из плана јавних набавки:

1.1.16 грађевинска радна машина –булдожер 10.000.000,00 динара

Додају се позиције у плану јавних набавки:

1.1.18 програмски – софтверски пакет за аутоматизацију канцеларијског пословања 3.500.000,00 динара

1.1.19 набавка личне заштите опреме ( радна одела, специјална одећа и прибор) 2.500.000,00 динара

1.3.3. грађевински занатски радови 3.500.000,00 динара

У складу са изнетим планираним променама Програма пословања за 2018. годину мењају се следећи прилози:

- Биланс успеха

- Биланс стања

- Трошкови запослених

- Планирана финансијска средства за набавку добара, радова и услуга

- План инвестиција

Диана Домањ Дудаш

Директор ЈП „Комград”